**JE LI BAVLJENJE ETIKOM ETIČNO?**

Malo etičke terminologije  
Ispravno / pogrešno: Svaki čin je ili moralno ispravan ili moralno pogrešan.

* ***Moralno pogrešno*** = krši moralno pravilo ili zapovijed.
* ***Moralno ispravno*** = nije moralno pogrešno (tj., ne krši moralno pravilo).

**Moralno ispravno**  
Ne kršiti moralno pravilo ili zapovijed može značiti dvije stvari:  
a) činiti ono što se moralno zahtijeva = moralno obvezno  
b) činiti ono što se niti moralno zahtijeva niti moralno zabranjuje = moralno dopustivo.

DEFINICIJE

* ***Moralno obavezno djelovanje***: djelovanje koje je ispravno činiti i pogrešno ne činiti.
* **Moralno dopušteno djelovanje**: djelovanje koje je ispravno činiti i nije pogrešno ne činiti
* **Moralno zabranjeno djelovanje**: djelovanje koje je pogrešno činiti i ispravno ne činiti.

Naše pitanje: Je li proučavanje etike moralno obvezno ili samo dopušteno?

* *Odgovor 1*: Studiranje etike ne krši moralno pravilo, tako da je barem etično ili ispravno u smislu moralne dopustivosti.
* *Odgovor 2:* Može li biti moralno obvezno?

Argument  
1. Poštovanje prema drugima, da ne kažemo briga za njih i istinu, zahtijeva da, ako hoćemo raspravljati o etici s drugima ili čak donositi etične odluke, moramo proći neki etički trening. Moramo naučiti slušati, razmišljati kreativno o problemima, tražiti zajedničko stajalište, i moći bez predrasuda pristupati određenim pitanjima.   
2. Svatko će od nas jednom to *morati* učiniti.  
Dakle, bavljenje etikom je moralna obveza.

***Što možemo očekivati ​​da ćemo dobiti učenjem etike?***

* više jasnoće i bolje razumijevanje toga što je ispravno, a što pogrešno, dakle, više samopouzdanja u našim izborima te u procesu zaključivanja kojeg koristimo za opravdavanje svog ponašanja
* razumijevanje drugih mogućih i legitimnih načina kako bismo došli do etičnih odgovora, tolerancija prema različitim pristupima
* razumijevanje nekih zamki koje se pojavljuju u pokušaju razlikovanja dobrog od lošeg
* priprema za situacije koje se razlikuju od onih s kojima se obično susrećemo (u svakodnevnom životu, većina ljudi će rezonirati analogno - u smislu sličnosti s prethodnim slučajevima i odgovorima na pitanja s kojima su se suočili)

**Koje su zajedničke značajke etičkih teorija?**

***Etika se bavi izborima***

* to je pretpostavka etike (bez izbora nema etike)
* izbori imaju namjernu, izbori se čine sa svrhom i uz neko promišljanje
* namjeravani ili izabrani propusti se računaju kao i činovi.
* ***"etički značajni" izbori***: oni koji bi mogli dovesti do značajnog povećanja dobra ili zla u svijetu

***Etika se bavi vrednovanjem (procjenom, evaluacijom)***

* druga pretpostavka etike (ako dobro i loše stvarno ne postoje, onda nema mogućnosti vrednovanja)
* procjena je između dobrog i lošeg (birati dobro i izbjegavati loše)
* neke činovi su jasni i očito dobri (skrb za vlastitu djecu, slanje novca dobrotvornim organizacijama), neki radnje su jasne i očito loše (zlostavljanje vlastite djece, pronevjera novca dobrotvornih organizacija), ali neke su kompleksne, i dobre i loše (eutanazija uništava ljudski život, ali donosi brz i miran kraj patnjama bolesnika koji umire sporom i bolnom smrću)

***Etika je normativna***

* etičke teorije su normativne, a ne opisne (deskriptivne)
* etika uvijek nastoji utvrditi što je (stvarno) dobro, a ne samo što ljudi misle da je dobro, što je vrijedno, a ne samo ono što ljudi drže vrijednim

***Etika uključuje rasuđivanje***

* dobro i loše nisu razumske kvalitete, ali biti mogu opažene jedino umom. "Moralnost počinje u umu, razumijevanjem dobra." - Papa Ivan Pavao II
* suočeni s izazovima života, moramo shvatiti što je uistinu dobro za nas i ono što je doista loše. Naša tradicija nije dovoljna - ponekad nas zavarava (ropstvo), a ponekad postaje zastarjela (transplantacija organa, održavanje života strojevima) "Svi ljudi traže dobro, ali ne na način svojih predaka." Aristotel
* Osim toga, dobro i loše su često samo prividni:  
  ♦ loše stvari se čine dobrima (kutija sladoleda u zamrzivaču izgleda dobro pretiloj osobi s visokim kolesterolom i bolešću srca, ali to nije);  
  ♦ dobre stvari se čine lošima (uzdržavanje od hrane i tekućine izgleda loše kad smo gladni i žedni, ali je stvarno dobro, ako se spremamo na operaciju);  
  ♦dobre stvari se često miješaju s lošim stvarima (kirurgija - produljuje život, ali sa sobom nosi rizik, bol, i fizičko sakaćenje)  
  ♦naša sposobnost shvaćanja dobra i zla je iskrivljena psihološkim i socijalnim predrasudama koje su izvan naše kontrole (nečije gledište je uvijek nečije gledište te u tom smislu u određenom stupnju ovisno o našoj povijesnoj i psihološkoj perspektivi)

*Izvor*: [http://www.carroll.edu/msmillie/bioethics/](http://www.carroll.edu/msmillie/bioethics/isdoingethicsethical.htm)

***Pripremio***: Zorislav Jelenčić, prof.

<zorislav.jelencic@gmail.com>